बोलने, पढ़ने और लिखने को रुचिकर बनाने दिए टिप्स
राष्ट्रीय उच्चतर शिक्षा अभियान रुशा के अंतर्गत शनिवार को डिग्री कॉलेज में अंग्रेजी विभाग द्वारा अंग्रेजी में संचार कौशल पर एक दिवसीय कार्यशाला का आयोजन पॉलीटेक्नीक ऑडिटोरियम में किया गया। कार्यशाला में मुख्यवक्ता ओपी जिंदल यूनिवर्सिटी के एसोसिएट प्रोफेसर डॉ. संजय कुमार सिंह थे।
दो सत्रों में हुई कार्यशाला में डॉ. संजय कुमार सिंह ने संचार कौशल के गुर अत्यंत रोचक अंदाज में सिखाए। उन्होंने अनेक वीडियो क्लिप्स के माध्यम से भाषायी दक्षता एवं संचार कौशल प्रेरक रहे। वहीं उन्होंने सुनने, बोलने, पढ़ने और लिखने से संबंधित बातों को भी रूचिकर ढंग से प्रस्तुत किए। आयोजक महाविद्यालय के प्राचार्य डॉ. मीनकेतन प्रधान ने उद्घाटन सत्र के दौरान अपने उद्बोधन में अंग्रेजी को अंतर्राष्ट्रीय सेतु भाषा के रूप में निरूपित करते हुए इसकी आवश्यकता बताई। वरिष्ठ प्रोफेसर डॉ. अंजनी कुमार तिवारी ने कहा कि अंग्रेजों से लड़ाई के समय में हमारी लड़ाई भाषा से नहीं बल्कि उनकी नितियों से थी। भाषा तो सदैव मनुष्य व समाज के विकास में सहायक होती है। डॉ. प्रीति षडंगी ने अपने उद्बोधन में अंग्रेजी ज्ञान के साथ साथ अंग्रेजी के व्यवहार पर जोर डाला और इसी में संचार कौशल का विकास बताया। इस दौरान पॉलीटेक्निक के प्राचार्य डॉ. राजेश कुमार श्रीवास्तव ने सांकेतिक भाषा, पशु-पक्षियों की भाषा और इंसानों की विकसित भाषा सहित भाषा के अनेक पहलूओं व रूपों पर प्रकाश डाला और संचार में इन सभी को उपयोगी बताई। कार्यशाला में वरिष्ठ प्राध्यापक अंजनी तिवारी, डॉ. प्रीती बाला बैस, डॉ. आरके तम्बोली, डॉ. अनिल कुमार पाणिग्राही, तापस चटर्जी, डॉ. सुषमा तिवारी, डॉ. सुबाला नंदे, डॉ. रंजीत बारीक, प्रो. हेमकुमारी पटेल, प्रो. रोहिणी आदि सहित छात्र-छात्राएं उपस्थित थे।
कार्यशाला में हिस्सा लेने के लिए आडिटोरियम पहुंचे काॅलेजों के विद्यार्थी।
छात्रों को संबोधित करते संजय।
hin_Deva hin_Deva hin_Deva hin_Deva hin_Deva